Klein Boschkloof Chalets | LekkeSlaap
Klein Boschkloof is 'n luisterryke groen oase op 'n werkende plaas, omring deur die Noordelike Cederberg. Dis in die ongerepte Boskloofvallei, wat aan die Cederberg Wildernisgebied grens, geleë en is slegs 9 km vanaf die beeldskone dorpie, Clanwilliam.
Verbly word gebied in 3 eenhede. Die chalets is tussen die lemoenboorde geleë en bied beeldskone uitsigte oor die berge. Hoë houtplafonne, mure van 'n halwe meter dik en grasdakke help om die eenhede koel te hou in die somer en die hitte binne te hou in die winter. Die eenhede het lugversorging en volledige badkamers.
Klein Boschkloof is ideaal vir 'n rustige naweek ver verwyder van die stad se rumoer, vir 'n gesinswegbreek of 'n klein intieme troue of verjaarsdagpartytjie. Vir ons meer energieke gaste, bied Clanwilliam jaarliks in Oktober 'n driekamp aan. Daar is ook staproetes, swemgeriewe, bergfiets- en bergklimroetes, rotsklim, perdry, watersport en visvang in die Clanwilliam-dam. Verken die area uit die lug met een van die The-Red-T Company se verskeie vliegtuie. Clanwilliam bied 'n uiters gematigde winterklimaat wat sorg vir heerlike soel aande.